CELEX: 62012TA0057
Language: sl
Date: 2013-09-06 00:00:00
Title: Zadeva T-57/12: Sodba Splošnega sodišča z dne 6. septembra 2013 – Good Luck Shipping proti Svetu (Skupna zunanja in varnostna politika — Omejevalni ukrepi proti Iranu zaradi preprečitve širjenja jedrskega orožja — Zamrznitev sredstev — Obveznost obrazložitve — Očitna napaka pri presoji)

19.10.2013   
            
            
               SL
            
            
               Uradni list Evropske unije
            
            
               C 304/18
            
         Sodba Splošnega sodišča z dne 6. septembra 2013 – Good Luck Shipping proti Svetu
   (Zadeva T-57/12) (1)
   
   (Skupna zunanja in varnostna politika - Omejevalni ukrepi proti Iranu zaradi preprečitve širjenja jedrskega orožja - Zamrznitev sredstev - Obveznost obrazložitve - Očitna napaka pri presoji)
   2013/C 304/31
   Jezik postopka: angleščina
   
      Stranki
   
   
      Tožeča stranka: Good Luck Shipping LLC (Dubaj, Združeni arabski emirati) (zastopniki: F. Randolph, QC, M. Lester, barrister in M. Taher, solicitor)
   
      Tožena stranka: Svet Evropske unije (zastopnika: V. Piessevaux in B. Driessen, zastopnika)
   
      Predmet
   
   Predlog za razglasitev ničnosti, prvič, Sklepa Sveta 2011/783/SZVP z dne 1. decembra 2011 o spremembi Sklepa 2010/413/SZVP o omejevalnih ukrepih proti Iranu (UL L 319, str. 71), drugič, Izvedbene uredbe Sveta (EU) št. 1245/2011 z dne 1. decembra 2011 o izvajanju Uredbe (EU) št. 961/2010 o omejevalnih ukrepih proti Iranu (UL L 319, str. 11), in, tretjič, Uredbe Sveta (EU) št. 267/2012 z dne 23. marca 2012 o omejevalnih ukrepih proti Iranu in razveljavitvi Uredbe št. 961/2010 (UL L 88, str. 1), v delu, v katerem se ti akti nanašajo na tožečo stranko.
   
      Izrek
   
   
               1.
            
            
               Akti:
               
                           —
                        
                        
                           Sklep Sveta 2011/783/SZVP z dne 1. decembra 2011 o spremembi Sklepa 2010/413/SZVP o omejevalnih ukrepih proti Iranu;
                        
                     
                           —
                        
                        
                           Izvedbena uredba Sveta (EU) št. 1245/2011 z dne 1. decembra 2011 o izvajanju Uredbe (EU) št. 961/2010 o omejevalnih ukrepih proti Iranu;
                        
                     
                           —
                        
                        
                           Uredba Sveta (EU) št. 267/2012 z dne 23. marca 2012 o omejevalnih ukrepih proti Iranu in razveljavitvi Uredbe št. 961/2010
                        
                     se v delu, v katerem se nanašajo na družbo Good Luck Shipping LLC, razglasijo za nične.
            
         
               2.
            
            
               Učinki Sklepa 2011/783 se glede družbe Good Luck Shipping ohranijo do tedaj, ko začne učinkovati razglasitev ničnosti Uredbe št. 267/2012.
            
         
               3.
            
            
               Svet Evropske unije poleg svojih stroškov nosi stroške, ki jih je priglasila družba Good Luck Shipping.
            
         
      (1)  UL C 109, 14.4.2012.